EkBass/fiwiki-20250220-pages-articles huggingface dataset:
M/S Nordlys

M/S Nordlys on Norjan Hurtigruten-reitillä, Kirkkoniemestä Bergeniin liikennöivä laiva. Sen omistaa Hurtigruten Group ASA -varustamo ja se on rakennettu vuonna 1994. Laiva on 121,8 metriä pitkä ja 19,2 metriä leveä. Aluksen nopeus on 15 solmua ja bruttovetoisuus 11 204\. Aluksella on seitsemän kantta, sen matkustajakapasiteetti on 691 henkeä, ja vuodepaikkoja on 475. Laivassa on tilaa 45 autolle. == Rakentaminen == Alus tilattiin Volkswerft GmbH:lta Stralsundista Saksasta. Sen köli laskettiin 16. lokakuuta 1992 telakkanumerolla 102 ja alus laskettiin vesille 13. elokuuta 1993. Alus luovutettiin 16. maaliskuuta 1994 Troms Fylkes Dampskibsselskapille. Se teki neitsytmatkansa vieraillen Kööpenhaminassa ja Hampurissa. Aluksen kastoi 22. maaliskuuta Oslossa Kirsti Kolle Gröndal, jonka jälkeen alus vieraili Stavangerissa, Newcastlessa ja Lontoossa.faktaomfartyg.seDet Norske Veritas == Liikennöintihistoria == Alus aloitti 4. huhtikuuta 1994 liikennöinnin Bergenistä Kirkenesiin. Maaliskuussa 2006 alus siirtyi Hurtigruten Group ASA -yhtiölle. Alus oli huollettavana 11. marraskuuta 2008 alkaen ja se palasi reitilleen 2009. Laivan konehuoneessa syttyi 15. syyskuuta 2011 tulipalo sen ollessa lähellä Ålesundia, jolloin sillä olleet 207 matkustajaa evakuoitiin pelastusveneisiin. Kaksi laivan henkilökuntaan kuulunutta kuoli ja 16 loukkaantui. Liikuntakyvytön alus hinattiin 21. syyskuuta Fiskarstrand Verftille korjattavaksi. == Lähteet == == Aiheesta muualla == Luokka:Hurtigruten
62 (luku)

62 (kuusikymmentäkaksi) on luonnollinen luku, jota edeltää luku 61 ja seuraa luku 63. == Matematiikassa == * 62 on puolialkuluku ja siten yhdistetty luku. * 62 on vajaa luku, koska 1+2+31 < 62. * 62 on palindromi viisijärjestelmässä: 2225. * 62 on pienin luonnollinen luku, joka voidaan muodostaa kolmen eri neliöluvun summana useammalla kuin yhdellä tavalla: 7^2+3^2+2^2 tai 6^2+5^2+1^2 (katso kuva). * 62 voidaan muodostaa neljän eri neliöluvun summana: 6^2+4^2+3^2+1^2. * 62 voidaan muodostaa kolmen kuutioluvun summana: 3^3+3^3+2^3. * 62 kuuluu lukujonoon, joka saadaan aloittamalla luvusta 1 ja laskemalla toistuvasti yhteen jonon kaikkien edeltävien jäsenten numerot kymmenjärjestelmässä: 1, 1, 2, 4, 8, 16, 23, 28, 38, 49, 62, … * Mikään luonnollinen luku ei ole 62 kertaa numeroidensa summa kymmenjärjestelmässä. 62 on pienin tällainen luonnollinen luku. * Rombi-ikosidodekaedrissa ja typistetyssä ikosidodekaedrissa (katso Arkhimedeen kappale) on 62 tahkoa. * Torus voidaan jakaa kuudella tasolla enintään 62 osaan. == Luonnontieteissä == * 62 on samariumin järjestysluku jaksollisessa järjestelmässä. * Nikkeli-62 on nikkelin vakaa isotooppi. * Palladium-108, hopea-109, kadmium-110 ja tina-112 ovat vakaita isotooppeja, joiden neutroniluku on 62. * Aasilla on 62 kromosomia.Jackass Genomics – Did Donkeys Arise from an Inverted Chromosome? == Muualla == * 62 on Indonesian kansainvälinen suuntanumero. * Eurooppatie E62 kulkee Ranskan ja Italian välillä. * Kantatie 62 kulkee Mikkelin ja Imatran välillä. * Dwight D. Eisenhower astui Yhdysvaltain presidentin virkaan 62-vuotiaana. == Lähteet == Luokka:Luonnolliset luvut
Ateisti kertoo lapselleen jumalista

Ateisti kertoo lapselleen jumalista () on Chris Brockmanin kirjoittama lasten tietokirja, jonka on julkaissut Prometheus Books vuonna 1978. Teos on tarkoitettu kirjaksi, jonka ateistivanhemmat voivat lukea lapselleen. Kirja on kuvittanut Anna Cammisotto. Teoksen on suomentanut Vapaa-ajattelijain liitto vuonna 1986. == Lähteet == == Aiheesta muualla == * Ruth Cox: Author Q 'n' A: Chris Brockman. Gather.com 18.8.2010. Luokka:Kirjat ateismista Luokka:Lasten tietokirjat Luokka:Yhdysvaltalaiset tietokirjat Luokka:Vuoden 1978 kirjat
Dnon rautatieasema

Dnon rautatieasema eli Dno-1 () on Dnon kaupungissa Venäjän Pihkovan alueella sijaitseva rautatieasema. Asema on Venäjän rautateiden tärkeä risteysasema ja sijaitsee Moskovasta Bologojen kautta länteen Pihkovaan ja edelleen esimerkiksi Riikaan johtavan rautatien varrella. Myös Pietarista etelään Valko-Venäjälle ja Ukrainaan vievä suorin ratayhteys kulkee Dnon kautta. Aseman kautta liikennöi päivittäin kymmeniä junavuoroja eri puolille Venäjää, Valko-Venäjää, Ukrainaa, Baltiaa ja Keski-Eurooppaa. Lisäksi ajetaan paikallis-/lähijunaliikennettä. Rautatieasema valmistui 1897 ja sijaitsee maantieteellisesti Dnon kaupungin ydinkeskustassa. Venäjän rautateiden aluejaossa asema kuuluu läntiseen Lokakuun rautateiden toimialueeseen. == Lähteet == == Aiheesta muualla == * Venäjän rautateiden matkustajaliikenteen sivut, sis. aikatauluhaku (rzd.ru) * Расписание поездов по станции Дно. Отправление. - Dnon aseman kaukojunien aikatauluja (rasp.yandex.ru) * Расписание поездов по станции Дно. Отправление. - Dnon aseman lähijunien aikatauluja (rasp.yandex.ru) * Asemakaavio Dno-Pietari linjalle (voczal.ru) * Aikatauluhaku Dnon asemalle (kaukojunat) (poezda.net) * Dnon aseman aikatauluja (rzdmsk.ru) * Pihkovan alueen rautatiehallinnon tarinaa asemasta (pskovrail.narod.ru) * Lokakuun rautateiden rataverkon jpg-kartta väliasemineen * , (parovoz.com) Luokka:Venäjän rautatieliikennepaikat Luokka:Pihkovan alue
Uskonnoton kasvatus

Uskonnoton kasvatus viittaa sekulaariin tai ateistiseen kasvatukseen. == Suomessa == Suomessa lasten päivähoidossa annetaan uskontokasvatusta tai elämänkatsomustietokasvatusta. Kasvatuksessa on kunnioitettava lapsen huoltajien vakaumusta. Perustuslain 11 § turvaamaa oikeutta ajatuksenvapauteen käyttää esiopetusikäisten kohdalla huoltaja, joka valitsee joko uskontokasvatuksen tai elämänkatsomustietokasvatuksen. Suomen perustuslain 11 §:n 2 momentin perusteella ketään ei voida velvoittaa osallistumaan vakaumuksensa vastaisesti uskonnon harjoittamiseen. Tämän perusteella koulun oppilasta ei voida velvoittaa osallistumaan jumalanpalvelukseen, uskonnolliseen päivänavaukseen tai muuhun uskonnolliseen tilaisuuteen. Nykyinen käytäntö on, että oppilaan huoltaja ilmoittaa, jos oppilas ei osallistu uskonnon harjoittamiseen. Ilmoituksen voi tehdä kertaluontoisesti esimerkiksi kouluun ilmoittauduttaessa tai tapauskohtaisesti. Ilmoituksen jälkeen koulun on huolehdittava siitä, että oppilas ei osallistu kyseisiin tilaisuuksiin. Koululla on vastuu oppilaan turvallisuudesta myös silloin, kun oppilas ei osallistu koulun järjestämään uskonnolliseen tilaisuuteen. Koulu järjestää oppilaalle tilaisuuden ajaksi muuta toimintaa. Lukiossa ilmoituksen tekee oppilas itse. Suomessa uskontokuntiin kuulumattomia koululaisia on kaikista oppilaista noin 10–15 prosenttia. Elämänkatsomustietoa opiskelevien määrä oli vuonna 2008 3 prosenttia kaikista Suomen koululaisista. * Suomessa perustettiin vuonna 1990 uskonnottomien nuorten aikuistumisleirejä järjestämään Prometheus-leirin tuki ry. Julkaistu teoksessa Leiri käydään yleensä kahdeksannen tai yhdeksännen luokan jälkeen, 14–15-vuotiaana. Nimensä Prometheus-leiri on saanut kreikkalaisen jumaltaruston Prometheus-titaanilta, joka varasti tulen jumalilta ja antoi sen ihmisille. Leirin tavoitteena on rohkaista nuoria pohtimaan asioita, hahmottamaan ja kehittämään omaa elämänkatsomustaan, kunnioittamaan itseään ja muita sekä ottamaan vastuun itsestään ja maailmasta. == Katso myös == * Elämänkatsomustieto * Kirkon ja valtion ero * Uskonnottomuus * Uskonnoton etiikka * Uskonnoton tapakulttuuri == Lähteet == == Kirjallisuutta == * * == Aiheesta muualla == * Atheistparents.org . Luokka:Kasvatus Luokka:Uskonnottomuus
Pako helvetistä

Pako helvetistä (engl. Fools’ Parade) on vuonna 1971 ensi-iltansa saanut draamaelokuva, joka perustuu Davis Grubbin romaaniin. Elokuvan pääosissa nähdään James Stewart, George Kennedy, Kurt Russell, Strother Martin, Anne Baxter, ja William Windom. Elokuvan on ohjannut Andrew McLaglen. == Aiheesta muualla == * Luokka:Yhdysvaltalaiset draamaelokuvat Luokka:Vuoden 1971 yhdysvaltalaiset elokuvat Luokka:Andrew V. McLaglenin ohjaamat elokuvat Luokka:Yhdysvaltalaiset romaaneihin perustuvat elokuvat
Angelo Paravisi

Angelo Paravisi (15. syyskuuta 1930 – 2. syyskuuta 2004) oli italialainen roomalaiskatolinen piispa. Hänet vihittiin papiksi Bergamon hiippakuntaan 30. toukokuuta 1953 ja nimitettiin Bergamon vihkipiispaksi sekä Turris in Proconsularin titulaaripiispaksi 4. kesäkuuta 1988. Piispaksi vihkiminen seurasi 25. kesäkuuta. Pääkonsekraattorina toimi Giulio Oggioni, jota avustivat Clemente Gaddi ja Luigi Morstabilini.Catholic-Hierarchy.org: Bishop Angelo Paravisi 11\. heinäkuuta 1996 Paravisi sai nimityksen Creman hiippakunnan piispaksi, jona hän toimi kuolemaansa saakka. == Lähteet == Luokka:Italialaiset piispat Luokka:Katoliset piispat Luokka:Vuonna 1930 syntyneet Luokka:Vuonna 2004 kuolleet
Althias

Althias (eli 500-luvulla) oli itäroomalainen sotilaskomentaja. Vuonna 533 hän osallistui vandaalisotaan Pohjois-Afrikassa ja oli yksi Rooman armeijan foederati-joukkojen yhdeksästä komentajasta. Trikamaronin taistelussa joulukuussa 533 hän oli yksi Rooman armeijan vasemman siiven komentajista. Tätä ennen hän osallistui luultavasti myös Ad Decimumin taisteluun 13. syyskuuta 533.Martindale, s. 49–50 Sodan loppuessa vuonna 534 Althias jäi Pohjois-Afrikkaan. Vuonna 535 hän toimi sotilaskomentajana Centuriaessa Numidiassa ja oli vastuussa paikallisista linnakkeista. Centuriaen tarkkaa sijaintia ei tiedetä, mutta se oli lähellä Tigisiksen kaupunkia. Kun mauripäällikkö Iaudas ryösteli Numidiaa vuonna 535, Althiaasta tuli kuuluisa, kun hän karkotti Iaudaan joukot ja sai takaisin maurien keräämän ryöstösaaliin. Althiaalla oli komennossaan vain 70 hunnia, joten hän ei pystynyt kohtaamaan Iaudaan joukkoja avoimessa taistelussa. Sen sijaan hän otti haltuunsa läheisen helposti puolustettavissa olevan lähteen, ainoan koko alueella. Aikalaishistorioitsija Prokopioksen mukaan hän haastoi Iaudaan kaksintaisteluun. Jos Althias voittaisi, maurit luovuttaisivat ryöstösaaliinsa ja vankinsa hänelle, mutta jos Iaudas voittaisi, maurit pääsisivät juomaan lähteelle. Iaudas oli voimakas mies ja kokenut taistelija ja Althiaan pienikokoisuudesta ja hoikkuudesta rohkaistuneena hän hyväksyi haasteen.Cowan, s. 22 Molemmat miehet nousivat ratsaille. Iaudas kannusti hevostaan eteenpäin ja heitti keihäänsä Althiasta kohti, mutta Prokopioksen mukaan taitava Althias nappasi keihään kiinni oikealla kädellään, mikä tyrmistytti Iaudasta ja hänen miehiään. Tämän jälkeen molempikätinen Althias veti jousensa esiin vasemmalla kädellään ja ampui Iaudaan hevosen kuoliaaksi. Maurit toivat komentajalleen uuden hevosen, jonka selkään hypättyään Iaudas pakeni mauriarmeijan seuratessa häntä täydessä sekasorrossa, ja he jättivät jälkeensä ryöstösaaliinsa ja vankinsa. Prokopioksen mukaan Althias sai teostaan paljon mainetta ja kunniaa, mutta häntä ei mainita historiallisissa lähteissä enää tämän jälkeen. == Lähteet == * * === Viitteet === Luokka:Bysanttilaiset sotilaat Luokka:Syntymävuosi tuntematon Luokka:500-luvulla kuolleet
Pesäpallon vuoden tulokas

Pesäpallon vuoden tulokas valittiin miesten Superpesiksessä ensimmäisen kerran vuonna 1993 ja naisten Superpesiksessä 1998. == Vuoden tulokkaat == === Miehet === : Vuoden tulokas Kausi Voittaja Joukkue 1993 Markus Meriläinen Sotkamon Jymy 1994 Jarkko Kokko Sotkamon Jymy 1995 Mikko Vainionpää Seinäjoen Maila- Jussit 1996 Teijo Kankaanpää Haapajärven Pesä-Kiilat 1997 Valtteri Ketonen Hyvinkään Tahko 1998 Ilkka Uusitalo Kankaanpään Maila 1999 Juha Suorauha Koskenkorvan Urheilijat 2000 Jarkko Rautio Imatran Pallo-Veikot 2001 Jere Dahlström Kankaanpään Maila 2002 Sami Haapakoski Puijon Pesis 2003 Jarkko Ekroth Kouvolan Pallonlyöjät 2004 Antti Piuhola Nurmon Jymy 2005 Tero Viinamäki Seinäjoen Maila-Jussit 2006 Aki Orava Vimpelin Veto 2007 Miikka Matikka Hyvinkään Tahko 2008 Henri Pulkkinen Seinäjoen Maila-Jussit 2009 Jukka-Pekka Vainionpää Nurmon Jymy 2010 Jesse Jokela Mikko Kanala Ulvilan Pesä-Veikot Vimpelin Veto 2011 Miro Marttila Hyvinkään Tahko 2012 Tero Rantakangas Alajärven Ankkurit 2013 Antti Korhonen Pattijoen Urheilijat 2014 Ville-Veikko Olli Kankaanpään Maila 2015 Petrus Puputti Alajärven Ankkurit 2016 Heikki Savikoski Kempeleen Kiri 2017 Juuso Lattu Imatran Pallo-Veikot 2018 Juha Toikka Haminan Palloilijat 2019 Simo Vainikainen Siilinjärven Pesis 2020 Aapo Komulainen Sotkamon Jymy 2021 Veeti Kettunen JymyJussit 2022 Topi Still Pattijoen Urheilijat 2023 Aapo Kinnunen Kouvolan Pallonlyöjät === Naiset === : Vuoden tulokas Kausi Voittaja Joukkue 1998 Niina Rinkinen Siilinjärven Pesis 1999 Johanna Tikkanen Kajaanin Hymy 2000 Katja Kolehmainen Pattijoen Urheilijat 2001 Jenni Tolonen Tyrnävän Tempaus 2002 Annukka Issakainen Fera 2003 Silja Rehunen Hämeenlinnan Paukku 2004 Marjut Hylkilä Siilinjärven Pesis 2005 Maija Vaittinen Siilinjärven Pesis 2006 Petra Heikkilä Haminan Palloilijat 2007 Enni Kylä-Kause Fera 2008 Iina Lehkonen Turku-Pesis 2009 Annastiina Ylitalo Lipottaret 2010 Jenna Kammi-Rahnasto Fera 2011 Mirka Rintamäki PeTo-Jussit 2012 Iida Möttönen Rauman Lukko 2013 Nina Taipale Mansen Räpsä 2014 Noora Patrikainen Kirittäret 2015 Laura Jokinen Kankaanpään Maila 2016 Ida Lähde Manse PP 2017 Ella Korpela Lipottaret 2018 Venla Tanhua Fera 2019 Maiju Mäntylä Seinäjoen Maila-Jussit 2020 Saaga-Angelia Raudasoja Seinäjoen Maila-Jussit 2021 Camilla Höglund Helsingin Roihu 2022 Minttu Reunanen Pöytyän Urheilijat 2023 Jenni Matola Seinäjoen Maila-Jussit == Lähteet == * http://www.pesis.fi/pesapalloliitto/historia/parhaat-pelaajat- kausittain/vuoden_tulokkaat/ ===Viitteet=== Vuoden tulokas Vuoden tulokas
Clemente Gaddi

Clemente Gaddi (23. joulukuuta 1901 – 7. marraskuuta 1993) oli italialainen roomalaiskatolinen piispa. Hänet vihittiin papiksi Comon hiippakuntaan 18. syyskuuta 1926 ja nimitettiin Nicosian hiippakunnan piispaksi 24. kesäkuuta 1953. Piispaksi vihkiminen seurasi 6. syyskuuta. Pääkonsekraattorina toimi Felice Bonomini, jota avustivat Guglielmo Bosetti ja Giacomo Zaffrani.Catholic-Hierarchy.org: Archbishop Clemente Gaddi 21\. heinäkuuta 1962 Gaddi sai nimityksen Siracusan koadjuuttoriarkkipiispaksi ja Darnisin titulaariarkkipiispaksi. 25. syyskuuta 1963 hänet siirrettiin Bergamon hiippakunnan arkkipiispaksi. Arkkipiispa oli vain Gaddin henkilökohtainen titteli, ja Bergamo on tavallinen hiippakunta. Gaddi osallistui Vatikaanin toiseen kirkolliskokoukseen ja johti hiippakuntaansa, kunnes jäi eläkkeelle 20. toukokuuta 1977. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1901 syntyneet Luokka:Vuonna 1993 kuolleet
Artturi Niemelä

Arttur (Artturi) Antero Niemelä (23. elokuuta 1923 Kemijärvi – 11. huhtikuuta 2021 Kemijärvi) oli suomalainen asutustilallinen, joka oli 1970-luvun alussa Suomen Maaseudun Puolueen ja Suomen Kansan Yhtenäisyyden Puolueen kansanedustajana. Niemelän vanhemmat olivat tilallinen Johan Viljam Niemelä ja Saima Mursu. Hän kävi kansakoulun ja työskenteli sitten metsä- ja uittotöissä vuosina 1945–1951 ja oli metsätyönjohtajana muun muassa metsähallituksen ja Kemijoen uittoyhdistyksen palveluksessa 1952–1962. Vuodesta 1963 lähtien Niemelällä on ollut asutustila Kemijärven maalaiskunnassa. Niemelä oli kansanedustajana 1970–1975 edustaen Lapin läänin vaalipiiriä. Hän oli Suomen Maaseudun Puolueen kansanedustajana 7. lokakuuta 1972 saakka. SMP:n eduskuntaryhmä hajosi 8. syyskuuta 1972, kun 12 edustajaa poistui eduskuntaryhmän kokouksesta Veikko Vennamon ilmoitettua Mauno Kurpan ja Heikki Kainulaisen erotetuksi puoluehallituksen päätöksellä eduskuntaryhmästä sekä Lauri Linnan ja Artturi Niemelän pidätetyksi ryhmän työskentelystä määräajaksi. Kun tämä menettely ei onnistunut Artturi Niemelän kohdalla, Vennamo erotti koko Lapin piirin puolueesta. Uusi eduskuntaryhmä järjestäytyi eduskunnan istuntosalissa omaksi ryhmäkseen 24. lokakuuta 1972. Syksyn aikana Vennamo erotutti nämä henkilöt puolueesta joko puoluehallituksen päätöksellä tai erottamalla sen puolueosaston, johon kyseiset henkilöt kuuluivat. Niemelä toimi Suomen Maaseudun Puolueen 2. varapuheenjohtajana ja Suomen Maaseudun Puolueen Lapin piirin puheenjohtajana. SMP:n hajoamisen jälkeen hän toimi Suomen Kansan Yhtenäisyyden Puolueen puheenjohtajana ja sittemmin 2. puheenjohtajana.Olavi Koskinen (toim.): Vuosifakta 74, s. 215. WSOY, Porvoo 1973. ISBN 951-0-05947-1 Niemelä oli Kemijärven maalaiskunnan kunnanvaltuuston ja Kemijärven kaupunginvaltuuston jäsen. Hän oli jäsenenä myös Kehitysalueiden neuvottelukunnassa ja Yleisradion hallintoneuvostossa. == Lähteet == * ===Viitteet=== ==Kirjallisuutta== * Luokka:Kansanedustajat Luokka:Suomen maaseudun puolueen poliitikot Luokka:Suomen kansan yhtenäisyyden puolueen poliitikot Luokka:Suomen puolueiden puheenjohtajat Luokka:Kemijärven kaupunginvaltuutetut Luokka:Kemijärven maalaiskunnan kunnanvaltuutetut Luokka:Lapin vaalipiiri Luokka:Vuonna 1923 syntyneet Luokka:Vuonna 2021 kuolleet
Carlo Ghidelli

Carlo Ghidelli (s. 24. huhtikuuta 1934) on italialainen roomalaiskatolinen arkkipiispa. Hänet vihittiin papiksi Creman hiippakuntaan 28. kesäkuuta 1958 ja nimitettiin Lanciano-Ortonan arkkihiippakunnan arkkipiispaksi 25. marraskuuta 2000. Piispaksi vihkiminen seurasi 14. tammikuuta 2001. Pääkonsekraattorina toimi Giovanni Battista Re, jota avustivat Enzio d’Antonio ja Angelo Paravisi.Catholic-Hierarchy.org: Archbishop Carlo Ghidelli Ghidelli jäi eläkkeelle 11. lokakuuta 2010. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1934 syntyneet Luokka:Elävät henkilöt
Emidio Cipollone

Emidio Cipollone (s. 26. tammikuuta 1960) on italialainen roomalaiskatolinen arkkipiispa. Hänet vihittiin papiksi Avezzanon hiippakuntaan 18. elokuuta 1984 ja nimitettiin Lanciano-Ortonan arkkihiippakunnan arkkipiispaksi 11. lokakuuta 2010. Piispaksi vihkiminen seurasi 18. joulukuuta. Pääkonsekraattorina toimi Carlo Ghidelli, jota avustivat Pietro Santoro ja Bruno Forte.Catholic- Hierarchy.org: Archbishop Emidio Cipollone == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1960 syntyneet Luokka:Elävät henkilöt
Tzazon

Tzazon (myös Tzazo tai Tata;Evans, s. 127 k. 533) oli vandaalien kuninkaan Gelimerin (hallitsi 530–534) veli, joka toimi sotapäällikkönä vuosien 533–534 vandaalisodassa.Martindale, s. 1347–1348 Myöhään kesällä 533 Gelimer lähetti Tzazonin 5 000 miehen ja 120 laivan kanssa kukistamaan Sardiniassa syttynyttä kapinaa. Tzazonin joukot nousivat maihin Cagliarissa ja valtasivat nopeasti kaupungin. Kapinalliset lyötiin ja heidän johtajansa Godas tapettiin. Roomalaiset olivat kuitenkin tällä välin hyökänneet vandaalien kuningaskuntaan Pohjois-Afrikassa ja vallanneet pääkaupunki Karthagon. Tästä tietämätön Tzazon lähetti miehiään Karthagoon kertomaan voitostaan Gelimerille, mutta roomalaisen sotapäällikkö Belisariuksen joukot vangitsivat heidät.Hughes, s. 98 Gelimer kutsui Tzazonin ja hänen armeijansa takaisin Sardiniasta taistelemaan roomalaisia vastaan. Tzazonin joukot nousivat maihin Mauretanian ja Numidian rajalla ja liittyivät Gelimerin joukkoihin Bulla Regian lähellä lokakuun 533 tienoilla. Tzazon ja hänen Sardinian sotaretken veteraaninsa taistelivat Trikamaronin taistelussa joulukuussa 533. Vandaalit kärsivät tappion taistelussa ja Tzazon sai surmansa. == Lähteet == * * * === Viitteet === Luokka:Vandaalit Luokka:Syntymävuosi tuntematon Luokka:Vuonna 533 kuolleet
Gettysburg

Gettysburg on kunta (borough) Yhdysvalloissa Adamsin piirikunnassa Pennsylvaniassa, ja se on myös piirikuntansa hallintopaikka. Sen asukasluku oli vuoden 2010 väestönlaskennassa 7 620, joista alle 18-vuotiaita on 13 prosenttia.Cubitplanning.com, Census 2010 Seutu on matkailijoiden suosiossa erityisesti siksi, että sen lähellä käytiin Gettysburgin taistelu. Kaupungissa on myös oppilaitos Lutheran Theological Seminary, joka on perustettu 1826, sekä Gettysburg College (alun perin Pennsylvania College), jonka toiminta alkoi 1832, ja Harrisburg Area Community College. ==Lähteet== ==Aiheesta muualla== *Gettysburgin kaupungin sivusto Luokka:Pennsylvanian kunnat
Headshot

Headshot voi tarkoittaa seuraavia: * headshot, osuma päähän ensimmäisen persoonan ammuntapeleissä * Headshot, Bullet to the Head, Walter Hillin ohjaama toimintaelokuva vuodelta 2012 * Headshot, indonesialainen toimintaelokuva vuodelta 2016
Once in a While

”Once in a While” on yhdysvaltalainen musiikkikappale vuodelta 1937. Musiikin teki säveltäjä-viulisti Michael Edwards ja sanoituksen itävaltalaissyntyinen Bud Green, jonka aiempiin hitteihin kuului Ray Hendersonin ja B. G. DeSylvan kanssa tehty ”Alabamy Bound”. Edwardsin muista sävellyksistä yksikään ei ole saavuttanut samanlaista suosiota kuin ”Once in a While”, ja häntä onkin kutsuttu ”täydelliseksi esimerkiksi yhden hitin säveltäjästä”. Tommy Dorseyn ja Horace Heidtin orkesterit nostivat kappaleen Yhdysvaltojen listalle sen ilmestymisvuonna. Heidtin versio nousi parhaimmillaan listakakkoseksi ja Dorseyn versio pysyi ensimmäisellä sijalla yhteensä 14 viikon ajan. Myöhemmin listoille nousivat kappaleella vielä Louis Armstrong (1938), Patti Page (1952) sekä doo-wop-yhtye The Chimes (1961). The Chimesin levytys julkaistiin nimellä ”Once in Awhile”. Kappaleen ovat levyttäneet myös muun muassa Nat King Cole, John Coltrane ja Dizzy Gillespie. == Lähteet == Luokka:Vuoden 1937 kappaleet Luokka:Jazzstandardit
Mannoosifosfaatti-isomeraasi

Mannoosifosfaatti-isomeraasi eli fosfomannoosi-isomeraasi on entsyymi, joka katalysoi mannoosi-6-fosfaatin reversiibeliä isomeroitumista fruktoosi-6-fosfaatiksi. Entsyymi osallistuu sokeriaineenvaihduntaan ja muun muassa polysakkaridien biosynteesiin. Mannoosifosfaatti-isomeraasin EC-numero on EC 5.3.1.8. ==Toiminta== Mannoosifosfaatti-isomeraasi on monomeeri ja kooltaan noin 45 kDa. Entsyymi tarvitsee toimiakseen kofaktorikseen sinkki- ionin. Isomeroituminen tapahtuu enediolin kautta, joka muodostuu mannoosi-6-fosfaatista kahden deprotonoinnin ja rengasrakenteen aukeamisen seurauksena. Sinkki koordinoituu substraatin kanssa ja aktivoi välituotteen muodostumista. Entsyymin inhibiittoreita ovat muun muassa erytroosi-4-fosfaatti ja mannitoli-1-fosfaatti. Autosomaalisesti ja resessiivisesti periytyvä mutaatio aiheuttaa toimivan entsyymin tuotannon vähäistä määrää, mikä voi aiheuttaa muun muassa hypoglykemiaa. Puutostilaa hoidetaan mannoosilla. ==Lähteet== Luokka:Isomeraasit
Jean-Pierre Blanchard

Jean-Pierre François Blanchard (4. heinäkuuta 1753 Les Andelys, Ranskan kuningaskunta – 7. maaliskuuta 1809 Haag, Hollannin kuningaskunta) oli ranskalainen keksijä, joka tunnetaan parhaiten kuumailmapalloilun ja lentämisen pioneerina. Blanchard teki ensimmäisen onnistuneen lentonsa vetykaasupallolla 2. maaliskuuta 1784 Pariisin Champ de Marsilta. Blanchard oli ensimmäinen kaasupallolla Englannin kanaalin ylittänyt henkilö. Hän teki matkan 7. tammikuuta 1785 yhdessä amerikkalaisen lääkäriystävänsä ja hankkeen rahoittajan John Jeffriesin (1744–1819) kanssa. Lento Englannin Doverista Ranskaan kesti 2 tunnin ja 25 minuuttia. He laskeutuivat Calais’n lähellä olevaan metsään Guînessa. Blanchardista tuli ahkera pallolla lentäjä. Hän teki useita nousuja ja näytöksiä ympäri Eurooppaa. Hänen 44. lentonsa oli Saksan Lyypekissä, jonka jälkeen hän päätti lähteä poikansa kanssa Amerikkaan. Siellä hän teki vuonna 1793 ensimmäisen ilmapallomatkan Philadelphiassa. Vuonna 1796 New Yorkissa tehdyn lennon jälkeen, hänen poikansa kuoli pyörremyrskyssä. Blanchard päätti tämän jälkeen palata Eurooppaan, missä hän jatkoi lentämistä. Lennollaan Haagissa helmikuussa 1808 hän sai aivoinfarktin, ja putosi ilmapalloistaan 20 metrin korkeudesta. Hän kuoli tämän seurauksena noin vuotta myöhemmin 7. maaliskuuta 1809. Hän teki urallaan 60 nousua. Se oli ennätys, joka kesti noin 50 vuotta. == Lähteet== == Aiheesta muualla== luokka:Ranskalaiset keksijät Luokka:Ilmailun historia Luokka:Ranskalaiset lentäjät Luokka:Kuumailmapallolentäjät Luokka:Vuonna 1753 syntyneet Luokka:Vuonna 1809 kuolleet
Şahmeran

Şahmeran on yksi kurdilaisen mytologian tunnetuimmista hahmoista. Hän on puoliksi ihminen ja puoliksi käärme. Sahmeran tunnetaan hyvyydestään ja hänen kuvansa koristavatkin monien kurdien koteja. == Etymologia == Nimi Şahmeran juontuu persian kielen sanoista Shāh (شاه), joka tarkoittaa hallitsijaa ja mārān (ماران), joka on monikkomuoto sanasta käärme (مار, mar). Nimi Şahmeran tarkoittaa siis käärmeiden hallitsijaa. ==Tarina== Tuhansia vuosia sitten oli käärmeitä, jotka elivät seitsemän kerrosta Tarsuksen maan alla. Käärmeet, joita kutsuttiin nimellä Meran, olivat todella viisaita ja hyväsydämisiä. Ne elivät rauhassa. Heidän mielestään ystävyys ja rakkaus olivat tärkeitä. Meranien kuningatarta kutsuttiin nimellä Sahmeran. Hän oli nuori ja kaunis nainen eikä hän koskaan kasvanut vanhemmaksi. Kun hän kuoli, hänen sielunsa siirtyi hänen tyttäreensä. Legendan mukaan ensimmäinen mies, joka näkee Sahmeranin, on Camsab. Hän on köyhän perheen poika, joka myy puuta tienatakseen elantonsa. Eräänä päivänä Camsab ja hänen ystävänsä löytävät luolan täynnä hunajaa. Mutta kun hunaja loppui, hänen ystävänsä jättävät Camsabin luolaan. Camsab näkee reiän ja laajentaa sitä taskuveitsellään kunnes pääsee siitä läpi suurempaan tilaan. Kun hän herää, hän näkee käärmeitä ja lohikäärmeitä hänen ympärillään. Samaan aikaan Sahmeran tulee paikalle, ja he puhuvat. Camsab kertoo Sahmeranille hänen ystäviensä petollisuudesta. Sahmeran kertoo Camsabille, että hän auttaa hänet ulos kuilusta, mutta hän haluaa Camsabin lupaavan, ettei hän ikinä kertoisi kenellekään olinpaikkaansa. Tämän jälkeen Camsab lähtee luolasta. Kun Camsab palaa kyläänsä, hän kuulee, että maan keisari on sairaana ja hänen olisi syötävä Sahmeranin lihaa parantuakseen, mutta Camsab ei sano mitään. Eräänä päivänä kun Camsab keskustelee ystäviensä kanssa, hän lipsauttaa jotain hänen suustaan. Hänen ystävänsä kertovat tästä keisarille. Keisari kutsuu Camsabin luokseen ja käskee häntä kertomaan Sahmeranin olinpaikan. Kun Camsab kuulee keisarin antavan hänelle visiirin ja paljon kultaa, hän näyttää tien Sahmeranin luokse. Visiiri saa Sahmeranin luolastaan kultaisella tarjottimella lausuen hieman taikasanoja. He tappavat Sahmeranin ja keisari syö hänen lihaansa parantuen sairaudestaan. Tämä legenda kertoo ihmisten petollisuudesta Sahmeranin uskollisuuden ja hyvän tahdon vastineeksi. Huhujen mukaan käärmeet uskovat, että Sahmeran elää vieläkin. ==Lähteet== *http://www.literacythroughlegend.eu/malatya/SAHMERAN.ppt Luokka:Aasialainen mytologia Luokka:Kurdit
Studio Killers

Studio Killers on elektronista musiikkia soittava virtuaaliyhtye, jonka kokoonpanoon kuuluvat Chubby Cherry, Goldie Foxx ja Dyna Mink. Yhtyeen jäsenten oikeita nimiä ei ole kerrottu, mutta yhtye on englantilais- tanskalais-suomalainen. Yhtyeen laulajaksi on arveltu Teemu Brunilaa. Yhtye on perustettu Lontoossa. == Ura == Studio Killersin ensimmäinen single oli nimeltään ”Ode To The Bouncer”. Single sijoittui Tanskan singlelistalla parhaimmillaan sijalle 15 ja Suomen singlelistalla sijalle 13. Yhdysvaltalainen Spin-lehti valitsi singlen vuonna 2011 kesän 20 parhaimman kappaleen joukkoon. Yhtyeen toinen single on nimeltään ”Eros and Apollo”. Tammikuussa 2013 yhtye julkaisi ”All Men Are Pigs” -kappaleen. Toukokuussa yhtye julkaisi ”Jenny”-nimisen kappaleen, joka on yhtyeen esikoisalbumin kolmas single. Yhtyeen esikoisalbumi Studio Killers julkaistiin 14. kesäkuuta 2013. Se nousi Yhdysvaltojen iTunes-albumilistan 36. sijalle ja Yhdysvaltojen ja Kanadan iTunesin dance-albumilistan ensimmäiseksi. Toukokuussa 2013 julkaistu ”Jenny”-single lähti uuteen nousuun loppuvuodesta 2020 TikTok- sovelluksen avulla, kun kappaletta alettiin käyttää #ruinourfriendship- haasteessa, jossa naiset tunnustivat ”Jenny”-kappaleen sanoituksia käyttävillä videoilla todelliset tunteensa parhaalle ystävälleen. Haasteeseen osallistuneita videoita oli katsottu joulukuuhun 2020 mennessä yli 120 miljoonaa kertaa. Haasteen myötä kappale nousi maailman laajuisesti Spotifyn sadan kuunnelluimman kappaleen joukkoon ja sitä kuunneltiin parhaimmillaan noin 950 000 kertaa päivässä. Uuden suosion myötä yhtye solmi myös levytyssopimuksen yhdysvaltalaisen Atlantic Records -levy-yhtiön kanssa. == Diskografia == === Albumit === Nimi Albumin tiedot Korkeimmat listasijoitukset Myynti Myyntipalkinnot Studio Killers * Julkaistu: 14. kesäkuuta 2013 * Formaatit: CD, LP, digitaalinen DEN BEL FIN NED - - 10 - "-" tarkoittaa tallenteita, jotka eivät ole yltäneet listalle tai joita ei ole julkaistu ko. maassa === Singlet === Vuosi Single DEN BEL FIN (Singlelista) NED US (Billboard Hot) Albumi 2011 ”Ode to the Bouncer” 15 24 13 1 – Studio Killers 2012 ”Eros and Apollo” – – – – – 2013 ”Jenny” – – 2 – – ”Who Is In Your Heart Now?” – – – – – 2014 ”Grande Finale” – – – – 6 2018 ”Party Like it's Your Birthday” – – – – – ”Dirty Car” – – – – – 2021 ”Schoolyard Dance Off” – – – – – ”Soft Bitch” (feat. Ally Ahern) – – – – – 2023 ”Underneath My Raincoat” – – – – – == Lähteet == == Aiheesta muualla == *Studio Killersin kotisivut Luokka:Elektronisen musiikin yhtyeet Luokka:Seulonnan keskeiset artikkelit Luokka:Virtuaaliyhtyeet
Venäjän federaation rekisteröidyt puolueet

Venäjän federaation rekisteröidyt puolueet ovat puolueita, jotka on merkitty Venäjän federaation oikeusministeriön ylläpitämään puoluerekisteriin. Rekisterimerkintä tuottaa kullekin puolueelle oikeuden osallistua Venäjän federaation valtakunnanduuman ja liittoneuvoston vaaleihin yhdistyneenä ehdokasluettelona. Rekisteröidyt puolueet ovat: * Yhtenäinen Venäjä * Venäjän federaation kommunistinen puolue * Venäjän liberaalidemokraattinen puolue * Jabloko * Venäjän patriootit * Oikeudenmukainen Venäjä * Pravoje delo ==Lähteet== Luokka:Venäjän puolueet
Tuhannen tilanteen mies

Tuhannen tilanteen mies (Metro) on vuonna 1997 ensi-iltaan tuotu toimintakomedia. Elokuvan pääosia näyttelevät Eddie Murphy, Michael Wincott, Donal Logue, Michael Rapaport, Carmen Ejogo ja Denis Arndt. Elokuvassa Murphy esittää panttivankineuvottelijaa, joka lähtee kostamaan parhaan ystävänsä kuolemaa. Elokuvan on ohjannut Thomas Carter. ==Vastaanotto== Tv-maailma- lehdessä 2024 Pertti Avola kirjoitti, että vaatimattoman elokuvan viehätys riippuu siitä, miten katsoja suhtautuu Eddie Murphyn maneereihin. Hän antoi elokuvalle kaksi tähteä viidestä. ==Lähteet== == Aiheesta muualla == * Luokka:Yhdysvaltalaiset toimintakomediat Luokka:Yhdysvaltalaiset rikoselokuvat Luokka:Vuoden 1997 yhdysvaltalaiset elokuvat
Tropaanialkaloidit

Tropaanialkaloidit ovat alkaloideja, joiden molekyylirakenteeseen sisältyy tropaanirengas (C8H15N). Tropaanialkaloideihin kuuluu useantyyppisiä hermostoon vaikuttavia yhdisteitä, joita käytetään lääkkeinä ja päihteinä. Antikolinergejä * Atropiini eli (±)-hyoskyamiini * Hyoskyamiini eli (–)-hyoskyamiini * Skopolamiini eli (–)-hyoskiini Stimulantteja * Ekgoniini * Bentsoyyliekgoniini * Kokaiini eli bentsoyyliekgoniinin metyyliesteri == Lähteet == * == Aiheesta muualla == *R. De Simone, L. Margarucci, V. De Feo: Tropane alkaloids: An overview, Pharmacologyonline 1: 70-89 (2008) (pdf) * Luokka:Kasvimyrkyt Luokka:Myrkylliset alkaloidit
Ghosts of the Abyss – Titanicin salaisuudet

Ghosts of the Abyss – Titanicin salaisuudet on vuonna 2003 julkaistu dokumenttielokuva, joka keskittyy pääosin RMS Titanicin hylyn tutkimukseen, historiaan ja tulevaisuuteen. Dokumentissa James Cameron matkustaa Titanicin hylyn luo ystävänsä Bill Paxtonin ja tämän tutkimusryhmän kanssa. Yhdessä he tutkivat Titanicin hylkyä robottikameroilla ja näyttävät katsojille ennennäkemättömiä kuvia hylyn sisältä. Samalla he kertovat Titanicin historiasta ja onnettomuuden syistä. Dokumentti on kuvattu 3D-tekniikalla. James Cameron oli Titanicista niin kiinnostunut, että hän halusi sukeltaa Titanicin hylyn luo 3,8 kilometrin syvyyteen katsomaan sitä, mikä on puhututtanut ihmisiä yli 100 vuotta. Dokumentissa tutkijat miettivät ja pohtivat samoja asioita mitä useimmat meistä eli ”Mitä itse olisin tehnyt tuona yönä?”. Dokumentissa pääsee eläytymään Titanicin kauniiseen, mutta koskettavaan historiaan. == Aiheesta muualla == * Luokka:Yhdysvaltalaiset dokumenttielokuvat Luokka:Vuoden 2003 dokumenttielokuvat Luokka:James Cameronin ohjaamat elokuvat Luokka:3D-elokuvat
Uimahypyt kesäolympialaisissa 2016

Uimahypyissä kilpailtiin Rio de Janeiron 2016 kesäolympialaisissa 26:tta kertaa. Kilpailut käytiin 7.–20. elokuuta Maria Lenk Aquatics Centressä, jonne mahtui yleisöön 6 500 henkilöä. == Mitalistit == Laji Kultaa Kultaa Hopeaa Hopeaa Pronssia Pronssia Miehet Miehet Miehet Miehet Miehet Miehet Miehet 3 m ponnahduslauta Cao Yuan 547,60 Jack Laugher 523,85 Patrick Hausding 498,90 10 m kerroshypyt Chen Aisen 585,30 Germán Sánchez 532,70 David Boudia 525,25 3 m ponnahduslaudan parikilpailu Jack Laugher Chris Mears 454,32 Sam Dorman Michael Hixon 450,21 Cao Yuan Qin Kai 443,70 10 m kerroshyppyjen parikilpailu Chen Aisen Lin Yue 496,98 David Boudia Steele Johnson 457,11 Tom Daley Daniel Goodfellow 444,45 Naiset Naiset Naiset Naiset Naiset Naiset Naiset 3 m ponnahduslauta Shi Tingmao 406,05 He Zi 387,90 Tania Cagnotto 372,80 10 m kerroshypyt Ren Qian 439,25 Si Yajie 419,40 Meaghan Benfeito 389,20 3 m ponnahduslaudan parikilpailu Shi Tingmao Wu Minxia 345,60 Tania Cagnotto Francesca Dallapè 313,83 Maddison Keeney Anabelle Smith 299,19 10 m kerroshyppyjen parikilpailu Chen Ruolin Liu Huixia 354,00 Cheong Jun Hoong Pandelela Rinong 344,34 Meaghan Benfeito Roseline Filion 336,18 == Mitalitaulukko == 1 align=left 7 2 1 10 2 align=left 1 1 1 3 3 align=left 0 2 1 3 4 align=left 0 1 1 2 5 align=left 0 1 0 1 5 align=left 0 1 0 1 7 align=left 0 0 2 2 8 align=left 0 0 1 1 8 align=left 0 0 1 1 Yhteensä Yhteensä 8 8 8 24 == Lähteet == == Aiheesta muualla == * Uimahypyt Rio de Janeiron 2016 kesäolympialaisten virallisilla sivuilla Luokka:Kesäolympialaiset 2016 2016 Olympialaisissa uimahypyt
Tahdon luottaa (albumi)

Tahdon luottaa on suomalaisen eurodance-yhtye G-Poweredin neljäs studioalbumi, joka julkaistiin 18. toukokuuta 2011. Kyseessä on yhtyeen kolmas suomenkielinen albumi. Monet albumin kappaleista julkaistiin englanninkielisinä versioina jo yhtyeen kolmannella albumilla Trust, mutta mukana on myös uutta sisältöä, kuten remix-versiot kappaleista ”Kuka enää välittää”, ”Enemmän” ja ”Pidät huolta”. Lisäksi levyn avausraitana oleva kappale ”Ota luoksesi”, joka julkaistiin alun perin yhtyeen debyyttialbumilla Odottanut oon, on tällä albumilla uudelleensovitettuna versiona. == Kappaleet == # # # # # # # # # # # # # # == Arvostelut == * Lupaus.net: Lupaus.net: Levyarvio == Lähteet == == Aiheesta muualla == * Tahdon luottaa discogs.com -sivustolla Luokka:Vuoden 2011 albumit Luokka:G-Poweredin albumit
Kilden

Kilden (Lähde) on teatteri- ja konserttitalo Odderøyalla Kristiansandissa. == Selskapet == Kildenin rakennutti ja sen omistaa Kilden teater- og konserthus for Sørlandet IKS -yhdistys, jonka muodostavat Kristiansandin kunta (80 %) ja Länsi-Agderin lääni (20 %). Norjan valtio osallistui rakennuksen rahoitukseen ja vastaa 70 prosentista sen käyttömenoista.. Yhdistys perustettiin 2003 ja sen nimi päätettiin 2006. Talon toiminnasta vastaa Selskapet Kilden Drift AS skal. == Rakennus == Kildenin rakennustyöt aloitettiin 2007, ja kruununprinsessa Mette-Marit laski sen peruskiven 2009. Viralliset avajaiset järjestettiin 6. tammikuuta 2012. Kildenin arkkitehtisuunnittelusta vastasi suomalainen Arkkitehtitoimisto ALA ja sen pääurakoitsijana toimi AF Gruppen. Rakennuksen kokonaispinta-ala on 16 000 neliömetriä ja tilavuus 128 000 kuutiometriä.Bygg Bedre 1/2011 Googlen välimuisti Sen hinta oli 139 miljoonaa euroa. ALA Architects valittiin rakennuksen suunnittelijaksi kilpailun kautta. He voittivat suunnitelmalla, jonka nimi oli Tutu. Kun päättäjät ymmärsivät sanan merkityksen (balettitanssijan hame), rakennus sai uuden nimen Kilde (lähde). Teatterisalin istuimista tuli punaiset rakennuttajan ja käyttäjien edustajien päätöksellä. Kilden palkittiin Suomessa vuoden 2011 teräsrakenteena, perusteluina olivat mm. eri materiaalien (teräs, puu ja kivi) innovatiivinen yhdistäminen. Kildenin runkourakoitsija oli Ruukki Construction, joka vastasi teräsrakenteiden detaljisuunnittelusta, valmistuksesta ja asennuksesta. == Salit == Rakennuksessa on neljä salia: *Konserttisali – 1 185 istumapaikkaa; sali on kenkälaatikkomallia *Teatteri ja oopperasali – 708 istumapaikkaa, orkesterisyvennyksessä tilaa 70 muusikolle *Multisali – 234 istumapaikkaa tai 400 seisomapaikkaa; sali on musta ja tarkoitettu harrastelijoille ja koululaisille teatterin, tanssin ja musiikin tekemiseen.Marja Salmela, Kilden, enemmän kuin Musiikkitalo Helsingin Sanomat, digilehti 10.9.2011 *Studionäyttämö – 150 istumapaikkaa == Lähteet == == Aiheesta muualla == *Kildenin kotisivu Luokka:Kristiansand Luokka:Konserttitalot Luokka:Norjan rakennukset ja rakennelmat Luokka:Vuoden teräsrakenne
Lino Bortolo Belotti

Lino Bortolo Belotti (19. lokakuuta 1930 – 23. maaliskuuta 2018https://www.avvenire.it/chiesa/pagine/morto-il-vecovo-belotti-pastore-dei- migranti) oli italialainen roomalaiskatolinen piispa. Hänet vihittiin papiksi Bergamon hiippakuntaan 12. kesäkuuta 1954 ja nimitettiin Bergamon vihkipiispaksi sekä Tablan titulaaripiispaksi 15. toukokuuta 1999. Piispaksi vihkiminen seurasi 29. kesäkuuta. Pääkonsekraattorina toimi Roberto Amadei, jota avustivat Armando Brambilla ja Alfredo Maria Garsia.Catholic- Hierarchy.org: Bishop Lino Bortolo Belotti Belotti jäi eläkkeelle 22. tammikuuta 2009. == Lähteet == Luokka:Italialaiset piispat Luokka:Katoliset piispat Luokka:Vuonna 1930 syntyneet Luokka:Vuonna 2018 kuolleet
Roberto Amadei

Roberto Amadei (13. helmikuuta 1933 – 29. joulukuuta 2009) oli italialainen roomalaiskatolinen piispa. Hänet vihittiin papiksi Bergamon hiippakuntaan 16. maaliskuuta 1957 ja nimitettiin Savona-Nolin hiippakunnan piispaksi 21. huhtikuuta 1990. Piispaksi vihkiminen seurasi 2. kesäkuuta. Pääkonsekraattorina toimi Giulio Oggioni, jota avustivat Clemente Gaddi ja Angelo Paravisi.Catholic-Hierarchy.org: Bishop Roberto Amadei Amadei jäi eläkkeelle 22. tammikuuta 2009 ja kuoli alle vuotta myöhemmin. == Lähteet == Luokka:Italialaiset katoliset piispat Luokka:Vuonna 1933 syntyneet Luokka:Vuonna 2009 kuolleet
George Dodo

George Dodo (17. huhtikuuta 1956 – 8. heinäkuuta 2022) oli nigerialainen roomalaiskatolinen piispa. Hänet vihittiin papiksi 18. kesäkuuta 1983 ja nimitettiin Zarian hiippakunnan piispaksi 5. joulukuuta 2000. Piispaksi vihkiminen seurasi 3. maaliskuuta 2001. Pääkonsekraattorina toimi Osvaldo Padilla, jota avustivat Peter Yariyok Jatau ja Ignatius Ayau Kaigama.Catholic- Hierarchy.org: Bishop George Dodo == Lähteet == Luokka:Nigerialaiset papit Luokka:Katoliset piispat Luokka:Vuonna 1956 syntyneet Luokka:Vuonna 2022 kuolleet
Bandyliigakausi 1994–1995

Kaudelle 1994-1995 jääpallon bandyliigan joukkuemäärää kasvatettiin kahteentoista. Mukaan otettiin myös viime vuoden karsinnoissa ulkopuolelle jäänyt ToPV, sekä sarjasta pudonnut PaSa Bandy. Sarjassa pelattiin ensin kaksinkertainen runkosarja, jonka jälkeen pelattiin pudotuspelit kahdeksan parhaan joukkueen kesken, kaksi viimeistä joutuivat karsintasarjaan 1.divisioonan parhaiden kanssa. Puolivälierät ja välierät pelattiin paras kolmesta järjestelmällä, ensimmäinen ottelu runkosarjassa heikommin sijoittuneen kotikentällä ja kaksi seuraavaa paremmin sijoittuneen kotikentällä. Runkosarjassa WP-35 oli ylivoimainen ykkönen kahdeksan pisteen erolla toiseksi tulleeseen OLS:aan. Loppuottelussa WP-35 voitti OLS:n 9-2. Mestaruus oli varkautelaisille kolmas peräkkäinen. ==Runkosarja== Joukkue O V T H Maalit P Warkauden Pallo -35 22 20 1 1 174-60 41 Oulun Luistinseura 22 15 3 4 153-76 33 Botnia-69, Helsinki 22 14 3 5 125-73 31 Lappeenrannan Veiterä 22 13 4 5 127-90 30 Veitsiluodon Vastus 22 8 6 8 119-123 22 PaSa Bandy, Imatra 22 8 4 10 70-96 20 Porin Narukerä 22 7 5 10 101-112 19 Oulun Palloseura 22 8 2 12 90-106 18 Jyväskylän Seudun Palloseura 22 7 2 13 73-130 16 Tornion Palloveikot 22 6 2 14 97-150 14 Helsingin IFK 22 5 2 15 58-97 12 Porvoon Akilles 22 3 2 17 62-136 8 Kahdeksan parasta pudotuspeleihin. HIFK ja Akilles liigakarsintaan. == Puolivälierät == Joukkue #1 Voitot Joukkue #2 Ottelu 1 Ottelu 2 Ottelu 3 Warkauden Pallo -35 2–0 Oulun Palloseura 6-2 18-2 Oulun Luistinseura 2–1 Porin Narukerä 6-7 5-4 10-2 Botnia-69 2–0 PaSa Bandy 8-1 5-3 Lappeenrannan Veiterä 2–0 Veitsiluodon Vastus 7-5 6-1 == Välierät == Joukkue #1 Voitot Joukkue #2 Ottelu 1 Ottelu 2 Ottelu 3 Oulun Luistinseura 2–0 Botnia-69 5-2 6-3 Warkauden Pallo -35 2–1 Lappeenrannan Veiterä 2-3 13-2 11-4 == Pronssiottelu == Joukkue #1 Tulos Joukkue #2 Botnia-69 5–3 Lappeenrannan Veiterä == Loppuottelu == 11.3.1995 Helsinki, Oulunkylä Joukkue #1 Tulos Joukkue #2 Warkauden Pallo -35 9–2 Oulun Luistinseura ==Lopulliset sijoitukset== Sija Joukkue 1\. Warkauden Pallo -35 2\. Oulun Luistinseura 3\. Botnia-69 4\. Lappeenrannan Veiterä Ari Holopainen, WP-35 voitti maali- ja pistepörssit 60 maalilla ja 82 pisteellä.http://www.finbandy.fi/maalit%20ja%20pisteet.rtf ==Karsintasarja== Joukkue O V T H Maalit P Helsingin IFK 3 2 1 0 30-7 5 Porvoon Akilles 3 2 1 0 23-12 5 Mikkelin Kampparit 3 1 0 2 19-23 2 Kulosaaren Vesta 3 0 0 3 8-38 0 HIFK ja Akilles säilyivät sarjassa ==Lähteet== * MMM 1996 (ISBN 951-1-13788-3) * Anttinen: Vuosisata jääpalloa. Multiprint Oulu 2011 === Viitteet === Luokka:Bandyliiga Luokka:Vuoden 1995 jääpallo Luokka:Vuoden 1994 jääpallo
Bandyliigakausi 1995–1996

Jääpallon bandyliiga kaudella 1995-1996 pelattiin kahdentoista joukkueen kaksinkertaisena sarjana, jonka päätteeksi pelattiin pudotuspelit. Runkosarjan voitti yllätysjoukkue ToPV. Viime kaudella ToPV oli sijoittunut kymmenenneksi, eikä se ollut koskaan aiemmin edes päässyt pudotuspeleihin asti. Torniolaiset selviytyivät loppuotteluun asti, mutta WP-35 voitti ottelun 3-1. Mestaruus oli varkautelaisille neljäs peräkkäinen. ==Runkosarja== Joukkue O V T H Maalit P Tornion Palloveikot 22 16 1 5 127-76 33 Botnia-69, Helsinki 22 16 0 6 147-70 32 Warkauden Pallo -35 22 14 2 5 149-80 30 Porin Narukerä 22 12 3 7 121-90 27 Jyväskylän Seudun Palloseura 22 11 0 11 89-104 23 Veitsiluodon Vastus 22 10 2 10 112-111 22 Oulun Luistinseura 22 9 2 11 88-108 21 Porvoon Akilles 22 8 5 9 90-132 21 Lappeenrannan Veiterä 22 8 2 12 123-118 18 Helsingin IFK 22 7 3 12 74-104 17 Oulun Palloseura 22 6 3 13 79-121 16 PaSa Bandy, Imatra 22 1 3 18 62-137 5 Kahdeksan parasta pudotuspeleihin. Kaksi heikointa karsintaan 1-divisioonan parhaita vastaan. == Puolivälierät == Joukkue #1 Voitot Joukkue #2 Ottelu 1 Ottelu 2 Ottelu 3 Tornion Palloveikot 2–0 Porvoon Akilles 8-1 4-3 Botnia-69 2–1 Jyväskylän Seudun Palloseura 8-1 7-8 8-2 Warkauden Pallo -35 2–0 Oulun Luistinseura 10-2 6-4 Porin Narukerä 0–2 Veitsiluodon Vastus 4-7 4-6 == Välierät == Joukkue #1 Voitot Joukkue #2 Ottelu 1 Ottelu 2 Tornion Palloveikot 2–0 Veitsiluodon Vastus 7-1 5-3 Botnia-69 0–2 Warkauden Pallo -35 4-5 ja. 4-9 == Pronssiottelu == Joukkue #1 Tulos Joukkue #2 Botnia-69 8–4 Veitsiluodon Vastus == Loppuottelu == Joukkue #1 Tulos Joukkue #2 Tornion Palloveikot 1–3 Warkauden Pallo -35 ==Lopulliset sijoitukset== Sija Joukkue 1\. Warkauden Pallo -35 2\. Tornion Palloveikot 3\. Botnia-69 4\. Veitsiluodon Vastus == Parhaat maalintekijät (runkosarja + pudotuspelit)== Sija Pelaaja Joukkue Maalit 1\. Harri Kauhanen WP-35 57 2\. Tuukka Tieksola Botnia-69 37 3\. Janne Koponen Veiterä 36 4\. Sami Laakkonen WP-35 34 4\. Jarno Rantala Botnia-69 34 6\. Sergei Maksimenko Veiterä 32 6\. Igor Zolotarev ToPV 32 8\. Lasse Laakkonen WP-35 30 == Karsinnat == Joukkue #1 Voitot Joukkue #2 Ottelu 1 Ottelu 2 Oulun Palloseura 2–0 Vaasa-67 12-0 7-0 PaSa Bandy 2–0 Mikkelin Kampparit 5-0 16-3 ==Lähteet== * MMM 1997 (ISBN 951-1-14219-4) * Anttinen: Vuosisata jääpalloa, 2011 Luokka:Bandyliiga Luokka:Vuoden 1995 jääpallo Luokka:Vuoden 1996 jääpallo
Isokäärmeenkieli

Isokäärmeenkieli eli käärmeenkieli (Ophioglossum vulgatum) on pienikokoinen, erikoisenmuotoinen yhtäläisitiöinen saniainen. == Ulkonäkö ja koko == Monivuotinen isokäärmeenkieli kasvaa 5–20 cm korkeaksi. Lyhyestä, mutta pitkäjuurisesta maavarresta kasvaa ruodillinen, puolivälistä latvaksi ja itiöpesäkkeistöksi jakautunut kellanvihreä lehti. Lehti on tyvitupellinen, kalju, rasvankiiltoinen ja verkkosuoninen. Lehden lapa on muodoltaan soikea ja ehytlaitainen. Haaraton, tähkämäinen itiöpesäkkeistö on pitkäperäinen, kapean lieriömäinen ja suippokärkinen. Itiöpesäkkeet ovat pallomaisia ja paksuseinäisiä, ja ne sijaitsevat kahtena tiheänä pitkittäisrivinä. Kypsinä itiöpesäkkeet ovat väriltään keltaisia. Suomessa isokäärmeenkielen itiöt kypsyvät kesä-heinäkuussa. Kasvin alkeisvarsikko on maansisäinen ja mukulamainen.Retkeilykasvio 1998, s. 45. == Levinneisyys == Isokäärmeenkieltä tavataan koko Euroopassa aivan pohjoisinta osaa lukuun ottamatta. Lajin ydinalue Euroopassa ulottuu Isosta-Britanniasta ja Ranskasta Keski-Italiaan, Pohjois-Balkanille, Romaniaan, Puolaan ja Fennoskandian keskiosiin. Isokäärmeenkieltä kasvaa paikoitellen myös Pohjois-Afrikassa, Lähi-idässä, Keski-Aasiassa ja Japanissa. Lajin toinen pääesiintymisalue on Yhdysvaltojen keski- ja itäosissa ja Kaakkois-Kanadassa.Den virtuella floran: Ormtunga (myös levinneisyyskartta) Viitattu 15.9.2011. Suomessa isokäärmeenkieltä kasvaa koko rannikkoalueella. Lajista tunnetaan myös muutamia vanhoja havaintoja sisämaasta.Lampinen, R. & Lahti, T. 2011: Kasviatlas 2010: Isokäärmeenkielen levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 15.9.2011. == Elinympäristö == Isokäärmeenkieli muodostaa usein suuria kasvustoja. Suomessa isokäärmeenkieli on tyypillinen merenrantaniittyjen ja -kivikoiden laji, joka ei kestä kilpailua muiden kasvien kanssa. Muualla isokäärmeenkieltä kasvaa myös sisämaassa muun muassa rantapensaikoissa ja järvenlaskupaikoissa. Sisämaassa laji on kalkinsuosija.Helsingin kasvit 1998, s. 28. Isokäärmeenkieli on harvinaistunut niin sisämaan kuin rannikoidenkin kasvupaikoilla niiden umpeenkasvun takia. == Lähteet == * Helsingin kasvit – Kukkivilta kiviltä metsän syliin. Toim. Kurtto, Arto & Helynranta, Leena. Helsingin kaupungin ympäristökeskus. Yliopistopaino, Helsinki 1998. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. ISBN 951-45-8167-9. === Viitteet === == Aiheesta muualla == * Kasviatlas 2021: Isokäärmeenkielen levinneisyys Suomessa. * Pohjolan kasvien pauloissa: Ophioglossum vulgatum - isokäärmeenkieli * Pinkka, Lajintuntemuksen oppimisympäristö: Isokäärmeenkieli (Ophioglossum vulgatum) * ITIS: Ophioglossum vulgatum * United States Department of Agriculture (USDA): Ophioglossum vulgatum * Flora of North America: Ophioglossum vulgatum Luokka:Käärmeenkielet